Dinamo kažnjen zbog keltskog križa, a Uefa ga je prodavala...

Riječ je o križu koji se povezuje s keltskim kršćanstvom, a sredinom 20. stoljeća su ga upotrebljavale neofašističke i rasističke skupine. No zanimljivo je to što je Uefa isti taj križ prodavala u svojim trgovinama...

<p><strong>Zagrebački Dinamo</strong> <a href="https://www.24sata.hr/sport/kazna-za-rasizam-dinamu-dvije-utakmice-bez-publike-622216" target="_blank">kažnjen je sa čak dvije utakmice bez gledatelja i sa 67 tisuća eura</a> zbog rasizma, korištenja pirotehnika, bacanja predmeta u teren i blokiranih prolaza na tribinama na utakmici protiv Benfice u prvoj utakmici osmine finala Europske lige. No, mnogima nije jasno zašto su Modri kažnjeni za rasizam.</p><p>Naime, na sjevernoj tribini navijači Dinama stavili su transparent na kojem je pisalo<strong> Blue Lions</strong>, a sporan je keltski križ koji se nalazio na slovu O.</p><h2>Što je keltski križ?</h2><p>Riječ je o križu koji se povezuje s keltskim kršćanstvom koje je svoj vrhunac imalo u srednjem vijeku u Velikoj Britaniji. Sredinom 20. stoljeća, rasističke i neofašističke skupine počele su upotrebljavati taj simbol kao njihov zaštitni znak zbog čega je <strong>keltski križ</strong> postao nepoželjan u nekoliko europskih zemalja te ga je <strong>Uefa</strong> označila neprihvatljivim na sportskim borilištima.</p><p>Dinamovi navijači u tome križu ne vide ništa sporno, oni su ga počeli koristiti na tribinama još početkom 90-ih godina u natpisu Blue Lions, no Uefa je izričito zabranila korištenje tog simbola. No ono što je upitno je to da je keltski križ dugogodišnji simbol na zastavi Sjeverne Irske kao i sastavni dio grba škotskog kluba <strong>Celtica</strong>. Za Irce tu nema ništa sporno, za njih je keltski križ izmislio Sveti Patrik koji je u to vrijeme pokrštavao Irce koji su bili poganski narod. </p><p>Zbog istog simbola bila je već kažnjena i Rijeka koja je poslala Uefi upit u kojem se pitaju zašto Celtic smije koristiti keltski križ, a oni ne iako je on dugogodišnji simbol navijačke skupine Armada. Odgovor od europske krovne organizacije nisu dobili, no kao nagrada je stigla novčana kazna.</p><h2>Uefa ga zabranila, a prodavali ga u trgovinama</h2><p>No, ako je Uefa već zabranila korištenje keltskog križa i bilo kakvih simbola koji ugrožavaju nekoga, zašto su onda demantirali sami sebe? Naime, Uefa je prije nekoliko godina preko službene online trgovine prodavali masku za mobitele s keltskim križem koji se nalazi na grbu Celtica. </p><p>– Šokirani smo odlukom UEFA-e, ona je besmislena jer pokazuje da se nogomet ne igra zbog navijača nego zbog nekih drugih stvari – govori Denis Povh, tajnik KN Armada, 2013. godine.</p><p>- Ako se keltski križ u grbu Celtica ne konotira kao neonacistički ili rasistički nego kao simbol jednog kluba i katoličanstva onda se ni nama ne može zabraniti jer čini dio naše povijesti - ljuti su tada bili Riječani, no bez uspjeha...</p><p>Mnoge povijesne priče vežu se za keltski križ, one mračne kao i one nešto svjetlije tematike, no Uefa je rigorozna i jasna što se tiče korištenja takvih simbola, no bilo bi dobro kada bi se onda držali toga do kraja</p><p>Sličnu sudbinu doživio je <strong>splitski Hajduk </strong>koji je nekoliko puta kažnjen zbog korištenja konfederacijske zastave kakva se koristila u Americi u konfederacijskoj državi koja je trajala od 1861-1865.. Taj simbol je u rukama Torcide postao učestao još krajem 80- ih i uoči početka Domovinskog rata, gdje su ga navijači Hajduka koristili i u Ligi prvaka 95'. godine, no kako su godine odmicale, taj simbol zasmetao je Uefi koja ga je zabranila. </p><p> </p><p> </p>